Referat af FIR bestyrelsesmøde

01-12-2022

DAGSORDEN:

1. Godkendelse af dagsorden
2. Godkendelse af referat
3. FIR’s hjemmeside
4. Den nye bogføringslov
5. Nytårskur
6. FIR plan til 2025
7. Pixibog
8. Næste møder
9. Evt.

**Deltagere:**

Mogens Daniel Bruun, Søren Jensen, Gregers Bisgaard, Gert Mortensen, Eva Winkel, Kirsten Lauritzen, Annette Ohm (referent)

**Ad. 1 Godkendelse af dagsorden**

Godkendt.

**Ad. 2 Godkendelse af referat – kan ikke se, om alle har godkendt det i Betterboard?**

Godkendt. Det virkede ikke at gøre det i Betterboard

**Ad. 3 FIR’s hjemmeside**

Mogens har kontakt til én som vil kunne vedligeholde hjemmesiden. Det kommer ikke til at koste mange penge.

Vi skal drøfte, om det er hjemmesiden, der er vores kontakt til medlemmer. Det er indholdet, der er det vigtige. Vi skal have kræfter til at lave indhold. Den skal nok kun indeholde referater, bestyrelsen etc.. Kommunikationen med medlemmerne skal være via et socialt medie.

Hjemmesiden bliver kun brugt af dem, der kender os. Måske skal vi starte forfra, for det system, der bruges i dag er meget ustruktureret.

Gert kan lave en meget simpel hjemmeside i et nyt system. Der kan laves op til 5 faner (forside, bestyrelse, medlemmer, nyheder, referater). Gert er villig til at lave en ny hjemmeside og få den flyttet over på ONE.COM. Gert vil gerne give det et forsøg og tage indhold fra den eksisterende

Vi skal ikke bygge videre på det ustrukturerede system, vi har, det vil være dejligt, hvis Gert vil prøve at opbygge noget nyt.

Vi skal bruge vores kræfter på at lave opsøgende arbejde for at få nye klubber med i FIR. Hjemmesiden vil ikke ”sælge” FIR. Det kræver direkte kontakt til potentielle medlemmer. Vi bør hver finde 3-5 klubber, som vi personligt har kendskab til og som vi kan kontakte.

Medlemsantal: 47 medlemmer i 2021 – vi er nede på 44 nu, og der er sendt regninger ud. Der er 3 som stadig ikke har betalt. Værløse Skytteforeningen (Søren kontakter), Farum Svømmeklub (Gert kontakter) og Racketlon.

Mogens får en liste over alle foreninger, som kommunen betragter hørende under FIR. Rundes pr mail efter Søren har gennemgået den. Så kan vi hver tage ca. 3 foreninger.

**Ad. 4 Den nye bogføringslov**

Mogens er ved at udarbejde et skriv, som 90% af vores medlemmer kan have glæde af, nemlig at de der ikke bliver påvirket af den. Den nye lov gælder kun for foreninger med erhvervsmæssig aktivitet på 300.000 kr eller mere. Udsendes som medlemsmail.

**Ad. 5 Nytårskur**

Forslag:

1. Den nye kultur-/sportsminister evt. sammen med Ole Bondo, der kunne duellere om hvad de selv har som pejlemærker for idrættens udvikling
2. Kasper Hjulmand – Forskellen fra FCN til landsholdet
3. Et panel, der kan diskutere om Padle skal være en klub-/foreningsidræt eller et kommercielt tilbud
4. Camilla Martin: Professionel idræt i dag og for 25 år siden

 Nytårskur skal ligge i slutningen af januar

Det blev drøftet hvad formålet mednytårskur er: tiltrække nye medlemmer. Hvis der laves noget stort, skal det være for alle idrætsforeninger

Der var enighed om at nytårskur er berettiget. Det er sjældent at alle foreninger er samlet. For at få skabt nogle kontakter på tværs.

Budgettet er ca. 25.000 kr.

Søren har kontakt til Hjulmand. Venter lige en uges tid med at kontakte ham. Hjulmand kunne evt. tale om, hvordan man kan motivere ungdommen. Hvis Hjulmand ikke kan kontakter Mogens Camila Martin.

**Ad. 6 FIR plan til 2025**

Kerneområder vi har i dag: Politik, budgetter. Det der er oppe i tiden nu er, at sport kan modvirke sygdomme. Hvordan kan vi gå ind i det arbejde

Vi har med det nye budget ”lovet” at vi vil gå ind i det arbejde. Man sender folk ud af kommunen for at gå til fysioterapi. Kunne vi som foreninger ansætte en fysioterapeut og dermed overtage nogle af disse opgaver til færre penge.

Det drejer sig primært om holdtræning, der sendes udenfor kommunen.

Hvad kan FIR gøre, og hvad kan foreningerne gøre? Kommunen forventer, at de ved at give penge til foreningerne, kan spare penge på genoptræning

Kommunen bruger 180.000.000 kr om året på genoptræning. Jump-for-fun er et eksempel på børn/unge som kommunen henviser til en forening. Startet med overvægtige børn, nu er det også børn med diagnoser. Der kørers med underskud på aktiviteten. Hvis kommunen henviser, er det ikke rimeligt at foreningen har underskud på aktiviteten.

Vi har foreninger i dag, som påtager sig disse opgaver. Hvad skal der stilles til rådighed for foreninger for at de påtager sig opgaverne?? Fritidsvejledningen kan hente instruktører fra specialsport, som kan hjælpe foreningerne. Hvordan får vi markedsført, at det foregår i dag? Hvordan kan vi hjælpe foreningerne med at påtage sig opgaverne med genoptræning etc??. Der foregår et arbejde i FOU i dag, hvor Gert er med.

Hvis vi kan gå ind og løfte nogle af disse opgaver, vil det være en fantastisk ting.

Vi skal være klar til drøftelser om, hvor pengene skal hentes fra. Hvis det er andre forvaltninger, er det fint, men det kan vi ikke forvente.

Andet fokusområde er støtte til foreninger med problemer med faciliteter/kommunen etc.

Hvis vi åbner for at foreninger kan henvende sig, skal vi passe på, at vi ikke kommer til at tage parti

Hvis forening henvender sig til FIR for hjælp, så skal vi bringe det ind i det politiske ”spil”

Der må være en grænse for hvor ”små” problemer, vi kan tage stilling til

Hvis der er konflikter mellem foreninger, kan vi godt faciliterer en mægling uden at være part i sagen.

Foreløbig emner til Vision/strategi områder:

* Politik
* Budgetter
* Medvirken til at håndtere genoptræning
* Understøtte sport for børn/unge/voksne med fysiske handikap
* Støtte til foreninger med problemer med faciliteter/kommunen etc.
* Udarbejde en Guideline/”pixi bog”, som skal gøre det lettere for foreningerne at operere

**Ad. 7 Pixibog**

Hvis vi laver en ”pixi-bog” skal den vedligeholdes. Har vi ressourcer til det? Hvis vi får forvaltningen til at stå for det, bliver det ikke en FIR bog

Korrekt at det skal vedligeholdes, og det har vi ikke ressourcer. Men vi kan måske samle links på en overskuelig måde for foreningerne.

Der er nu et regelsæt på 12 sider, som skal overholdes af foreningerne ved lokalebookning. Måske kan vi lave et uddrag af det, som de fleste foreninger har brug for.

Hvor er det naturligt for bestyrelserne at henvende sig om forskellige emner.??Kunne det være en oversigt vi skal have på hjemmesiden, med links til relevante sider på kommunens hjemmeside.

Gregers har deltaget ved et taskforce møde hvor det bla. blev drøftet hvordan det kan blive nemmere at være frivillig i en forening og der blev det bla. drøftet hvordan der søges tilskud samt hvordan medlemstallet opgøres. Dette vil blive mere udførligt beskrevet på Furesø Kommunes hjemmeside. Dette tiltag skal gøre det nemmere for alle foreninger. Men når afsnitter er klar på Furesø Kommunes hjemmeside kan dette også blive en del af vores Pixibog.

**Næste møder**

* Nytårskur – slut januar
* Repræsentantskabsmøde – 30 marts. 2023 19.30
* BM møder:
  + 24.1 kl. 17.30 i Badminton møde lokale i Værløse Hallen
  + 7.3. kl. 17.30 i Badminton møde lokale i Værløse Hallen

**Evt.**

Vi har to vacante pladser i bestyrelsen. Der blev drøftet kandidater, hvor vi meget gerne vil have noget foryngelse ind i bestyrelsen. Gregers og Mogens kontakter mulige kandidater.